Zuwera Ibrahimah

**Zuwera Mohammed Ibrahimah** anɛ Ghana pɔlitis nwɛɛd, ba da duanɛ Buniya nyaaŋ nwaris ayɔpɔi la li dabisim piisi nɛ ayɔpɔi yυυm tusir nɛ kɔbiswai nɛ piisyɔpɔi la ni. O anɛ Maasim Tiig Naadɔɔg nid. O anɛ wadmaan n tis Salaga South constituency linɛ Ghana Savannah Region sυυlυm la. O anɛ da an yiiga pua onɛ zinin kυk la zug Salaga sυυlυm la ba da vɔɔti gaŋi o ye o paas wadmaanib yir la ti Ghana republic linɛ paas anaasi la ni.

## O vυm pinilυg nɛ o sakur yɛla
Ba da dua Ibrahimah nɛ Buniya nyaaŋ nwaris ayɔpɔi la li dabisim piisi nɛ ayɔpɔi yυυm tusir nɛ kɔbiswai nɛ piisyɔpɔi la ni, o saam onɛ maal kaalim la yυυr buon Kuntundawura, Alhaji Mohammed Zublilah Ibrahimah onɛ yi Kpembe la, da anɛ Tamale Polytechnic la linɛ ka ba yυυn buonɛ li nannanna Tamale Technical University and Adisah Nassamu Ibrahimah la zugdaan.

O yinɛ Kpembe linɛ bɛ Ghana Northern sυυlυm la. O biillimin bɛllim wυsa o zininɛ Winneba ani ka o siiŋi o biilimin sakur ken. O keŋi o secondary sakuri n bɛ Tamale Senior High Scool la ni Ka lin nyaaŋ ka o keŋ Nigeria ani ka o saam da paan n bɛ Adu Bayero University linɛ bɛ  Nigeria Kano sυυlυm la. O maal  Bachelor of Arts digirɛɛ linɛ an Management Studies  University of Cape Coast sakur la ni yυυm tusir nɛ kɔbiswai nɛ piiswai nɛ anii la ni ka maal o Diploma linɛ an Community Development la Trent University sakur linɛ bɛ Canada. O lɛn mɔr Digirɛɛ kasɛta gbaυŋ linɛ an Master of Arts (MA) in Communication Studies, University of Ghana sakυr la ni yυυma tusa yi nɛ ayuobu la ni, ala yaas ka o da lɛn maal Executive Master of Business Administration (EMBA) zamisυg linɛ an da diib yɛla (Marketing) n bɛ University of Ghana Business School yυυma tusa yi nɛ ayɔpɔi la ni.[1][4]

O mɛ da maal o mastɛs digirɛɛ linɛ an Diplomacy and International Trade Business (Diplomacy) n yi University of East Anglia linɛ bɛ UK yυυma tusa yi nɛ piina yi la ni. Nannanna o bɛɛ ani n zamisid ye o maal o PhD zamisυg kpazɛɛri linɛ an Media and Communication n bɛ Goldsmiths College, sakur linɛ bɛ London United Kingdom la.

## O tυυma
Ibrahimah tυm bɛ ziis kɔnɔb-kɔnɔb li sieba anɛ development planning, administration and diplomacy la. On da nam pυ kpɛn pɔlitis la o da tυmnɛ an Information Services Department tυυma la director nyaandɔl.

Onɛ da an project officer Northern Regions nam atan (Upper East Region, Upper West Region nɛ Northern Region) la wυsa ni n gɔsid Small Town Water Supply Systems project la ka lɛn an project officer tis Catholic Relief Services ye o gɔs lin na niŋ siem ka  Primary sakur nam tυυma la nɔbig Northern Regions sυυlυm la.

Ibrahimah da an Joint Monitoring tυυma la saawada nwɛɛd n tis Water Supply Sanitation nɛ Hygiene (JMP) linɛ an ye WHO/UNICEF n bɛ Ghana la. O mɛ da lɛn tυmnɛ an Manager tis ti Ghana Association of Chartered Certified Accountant (ACCA) ka da lɛn an onɛ zie ti Gaan nɔba zug n bɛ Discovery Channel Global Education Partnership la ni.

## Pɔlitis yɛla
Yυυma tusa yi nɛ piina wai la, waris anii la ni, ka Maasim Tiig Naadɔɔg dim da ye ba vɔt n gaŋ sɔ ka o zienɛ nyaa Salaga South sυυlυm wadmaanib kυk la ka ba da vɔt ka o di ye o zienɛ nyaa kυk la yυυma tusa yi nɛ piisi la ni. Zuwera Ibrahimah da paamnɛ vɔt bam 472 ka o tiraan Ibrahim Dey Abubakari onɛ da bɛ kυk la zug nɔɔr ayi la, nɛ Ahmed Saaka Shaibu Dan nɛ Lukman Jawula mɛ da paam 260, 116 nɛ 1 vɔt wυυ ba yυda la pυd siem kena la.

Ban da vɔt yυυma tusa yi nɛ piisi la naae la ka Ibrahimah di Salaga South sυυlυm kυk la li da anɛ labaar hali dig bɔzugɔ onɛ an yiiga pua onɛ  zinin Savannah Region sυυlυm kυk la zug. O da paamnɛ vɔt bam 20,525 kɔbiga pυυginɛ o da paamnɛ 49.5% ka o tiraan Salifu Adam Braimah onɛ da an Wabυg nid onɛ da an da an Minista n tis Savannah Regional sυυlυm nɔɔr ayi la, da paamnɛ 19,086 kɔbiga pυυginɛ o da paamnɛ 45.90%.

## On an wadmaan la
Ibrahimah da kpɛn wadmaanib yir la ye o zienɛ tis Salaga South sυυlυm la wadmaanib yir line paas anii la ti Gaana Republic linɛ paas anaasi Buniya nyaaŋ nwarig yinne la li dabisim ayɔpɔi yυυma tusa yi nɛ piisi nɛ yinne la ni. Buniya nyaaŋ nwarig yinne la li dabisim ayɔpɔi yυυma tusa yi nɛ piisi nɛ yinne la ni da paas puab bam piisnaasi banɛ kpɛn wadmaanib yir la ni, o mɛ da anɛ pua onɛ paas ani n zienɛ tis Savannah Region sυulum la wadmaanib yir linɛ paas anii la ni. O da paas kpɛɛm banɛ gɔsid Foreign Affairs la ni ka ka lɛn an kpɛɛm banɛ gɔsid ka ba gaansid kpɛɛmnam wadmaanib yir la ni mɛn.

## Gbanvɛɛnsa